**מדיניות טיפול בחובות בעייתיים**

ביום 6 באפריל 2009 פרסם הממונה על שוק ההון, ביטוח וחסכון במשרד האוצר חוזר מס' 2009-9-7

בנושא טיפול בחובות בעייתיים ופעולות גופים מוסדיים לגביית חוב )להלן: "**החוזר**(". החוזר מגדיר

מסגרת להיערכות נדרשת מחברה מנהלת לצורך מעקב ובקרה שוטפים אחר חוב שבניהולה, בחינת מצב

החוב והלווה ואופן טיפול בחוב בעייתי. חוזר גופים מוסדיים 2015-9-34 בנושא "תיקון הוראות החוזר

המאוחד פרק - 4 ניהול נכסי השקעה )ועדת אשראי פנימית ,בקרת השקעות וטיפול בחובות בעייתיים("

תיקן את החוזר וקבע כללים נוספים ביחס למעקב והטיפול בחובות בעייתיים.

**בהתאם להנחיות החוזרים, קבעו הדירקטוריון וועדת ההשקעות של עוצ"מ אגודב שיתופית לניהול קופות גמל בע"מ ועוצ"מ חברה לניהול קופות גמל והשתלמות בע"מ ( להלן – "עוצ"מ ") נהלים להבטחת זיהוי מוקדם של כשלים שעשויים לקרות בנוגע לאשראי ולטיפול בחובות בעייתיים המבוססים על העקרונות הבאים:**

1. הוקמה תשתית אירגוני . במסגרת זו, מונה מרכז חובות בעייתיים, אשר אחראי על מעקב שוטף אחר תיק החוב של עוצ"מ ,ביצוע הערכת מצב ללווים ולחובות ספציפיים וקבלת החלטות על סיווגם בהתאם להערכות סיכוני האשראי .
2. נקבעו הוראות לגבי פעילות מרכז החובות הבעייתיים ובכלל זה אופן מינויו ,ומתכונת הדיווחים הנדרשים לאורגנים הרלוונטיים.
3. נקבעו הוראות וקריטריונים לגבי אופן המעקב של מרכז חובות בעייתים אחר מצבו של הלווה והחוב ובכלל זה, המידע עליו יתבסס המעקב, תדירות הערכת מצב החוב ונסיבות מיוחדות המחייבות הערכת חוב ספציפי מחדש.
4. נקבע מדרג סמכויות לטיפול בחובות הבעייתיים לפי פרמטרים של שיעור החוב מנכסי הקופות ו/או שיעור האחזקה של הקופות מתוך הסדרה המונפקת )להלן: "**מדרג סמכויות").** הסמכות להחליט לגבי אופן הטיפול בחוב בעייתי הינה של ועדת ההשקעות .
5. נקבעו הוראות לגבי אופן הטיפול בחוב בעייתי ובכלל זה בחינת הפעולות האפשריות שניתן לנקוט הכוללות, בין היתר, פנייה ללווה, לבעלי חוב אחרים, נקיטת הליכים משפטיים ומינוי גורמים חיצוניים .כן נקבעו הוראות בקשר עם אופן מימון נקיטת הפעולות לגביית החוב וקביעת הגורמים אשר ייצגו את עוצ"מ באסיפות בעלי חוב ובכל מפגש אחר רלוונטי לצורך נקיטת האמצעים להבטחת החוב.
6. נקבעו העקרונות אשר ינחו את הגורמים המייצגים את עוצ"מ במשא ומתן להסדר חוב ובהם, בין היתר:
7. האם לחברה יש זכות קיום כ"עסק חי" לעומת הערך במצב של פירוק.
8. קבלת פיצוי על הזמן- תוספת ריבית- עקב פריסת התשלום.
9. השתתפות בסיכוי- קבלת מרכיב אקוויטי )מניות, אופציות ,אג"ח להמרה.(
10. הזרמות על ידי בעלי השליטה בחברה ומגבלה על משיכת דמי ניהול או חלוקת דיבידנד ותשלומים אחרים לבעלי השליטה.
11. חיזוק בטחונות- שיפור מעמדנו ביחס לביטחונות, קדימות בפירוק.
12. קבלת שליטה בחברה.
13. התייעלות והקטנת משכורות מנהלים.
14. קבלת אפשרות למינוי משקיף מטעם בעלי האג"ח בדירקטוריון.
15. מגבלות על עסקאות עם בעלי שליטה.
16. הגבלת האפשרות להשקעות חדשות.
17. השלכות על ניירות ערך אחרים בקבוצת הלווים אשר מוחזקים בקופות הגמל.
18. משך התהליך ועלותו.
19. יכולת להביא לאישור ההסדר מבחינת אופן פעולת המחזיקים האחרים.
20. נקבע הליך מפורט לאישור הסדרי חוב אשר כולל את הפירוט הנדרש ביחס לחברה נשואת ההסדר, עיקרי ההסדר וניתוח כדאיות ההסדר אשר יוצג לוועדת ההשקעות.
21. נקבעו הנחיות ביחס לביצוע דיווחים תקופתיים ומידיים לדירקטוריון ולוועדות הרלוונטיות אודות חובות בעייתיים וכן הוראות לגבי תיעוד החומר הרלוונטי.